  Руслан Нуриахметов Майя Бывальцева 28-тӥ оштолэзе Удмуртиын коронавируслы 3 сюрс 26 эскеронъёс ортчытӥзы, 48 муртлэсь висёнзэ пусйизы. 31 адямиез эмъюртъёсы интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 2 сюрс 764 адямиез эмчиос чакласа возё. Эмъяськонниын кыллись 123 висисьёслэн тазалыксы шоро-куспо лыдъяське, 23 муртлэн – секыт, куатез со пӧлысь тыосты шокатӥсь аппарат борды итэмын. 49 адями йӧназ. 55 но 61 аресъем кышномуртъёс кулӥзы. 29-тӥ оштолэзьлы Удмуртиын коронавирусэн черлан 165 сюрс 802 учыр лабораториосын зэматэмын. 161 сюрс 265 мурт йӧназ, 4 сюрс 17 адями улонысь кошкиз. 697 сюрс 210 мурт вакцинациез орчиз, со пӧлысь 556 сюрс 370 адями кыкетӥ компонентсэ но басьтӥз. 147 сюрс 171 адями ревакцинациез ортчиз. Тодэ вайытом, нунал азьвыл 45 муртлэсь висёнэз шедьтӥзы вал, 27 адямиез эмъяськонниосы интыязы. Тегъёс: Удмуртия Тазалык висён коронавирус Ижкар  